Ehdotus: neuvoston asetus Euroopan yhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen määrittämiseksi 3 päivän joulukuuta 1999 ja 2 päivän joulukuuta 2002 väliseksi ajaksi laaditun pöytäkirjan tekemisestä /* KOM/2000/0229 lopull. - CNS 2000/0094 */



Virallinen lehti nro C 311 E , 31/10/2000 s. 0160 - 0168



Ehdotus NEUVOSTON ASETUS Euroopan yhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen määrittämiseksi 3 päivän joulukuuta 1999 ja 2 päivän joulukuuta 2002 väliseksi ajaksi laaditun pöytäkirjan tekemisestä (komission esittämä) PERUSTELUT Euroopan yhteisön ja Mauritiuksen kalastussopimuksen liitteenä olevan pöytäkirjan voimassaolo päättyi 30. marraskuuta 1999. Sopimuspuolet parafoivat 3. joulukuuta 1999 uuden pöytäkirjan vahvistaakseen yhteisön alusten Mauritiuksen vesillä harjoittaman kalastustoiminnan tekniset ja taloudelliset edellytykset 3. päivän joulukuuta 1999 ja 2. päivän joulukuuta 2002 väliseksi ajaksi. Komissio ehdottaa, että neuvosto hyväksyy asetuksella uuden pöytäkirjan tekemisen. Ehdotusta neuvoston päätökseksi uuden pöytäkirjan väliaikaisesta soveltamisesta ennen pöytäkirjan lopullista voimaantuloa koskee erillinen menettely. 2000/0094 (CNS) Ehdotus NEUVOSTON ASETUS Euroopan yhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen määrittämiseksi 3 päivän joulukuuta 1999 ja 2 päivän joulukuuta 2002 väliseksi ajaksi laaditun pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C [...], [...], s. [...]. ottaa huomioon Euroopan parlamentin lausunnon [2], [2] EYVL C [...], [...], s. [...]. sekä katsoo seuraavaa: (1) Euroopan yhteisön ja Mauritiuksen hallituksen välisen Mauritiuksen vesialueilla harjoitettavaa kalastusta koskevan sopimuksen [3] mukaisesti sopimuspuolet ovat neuvotelleet määrittääkseen pöytäkirjan soveltamiskauden lopussa sopimukseen tehtävät muutokset ja lisäykset. [3] EYVL L 159, 10.6.1989, s. 2. (2) Näiden neuvottelujen tuloksena edellä mainitussa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 1999 ja 2 päivän joulukuuta 2002 väliseksi ajanjaksoksi vahvistava uusi pöytäkirja parafoitiin 3 päivänä joulukuuta 1999. (3) Mainitun pöytäkirjan hyväksyminen on yhteisön edun mukaista. (4) On aiheellista vahvistaa kalastusmahdollisuuksien jakoperusteet jäsenvaltioiden välillä kalastussopimuksessa määrättyjen perinteisten kalastusmahdollisuuksien perusteella, ON ANTANUT TÄMÄN ASETUKSEN: 1 artikla Hyväksytään Euroopan yhteisön puolesta yhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen määrittämiseksi 3 päivän joulukuuta 1999 ja 2 päivän joulukuuta 2002 väliseksi ajaksi tehty pöytäkirja. Pöytäkirjan teksti on tämän asetuksen liitteenä. 2 artikla Pöytäkirjassa vahvistetut kalastusmahdollisuudet jaetaan jäsenvaltioille seuraavasti: -nuottaa käyttävät tonnikala-alukset: Ranska 20, Espanja 20, Italia 2, Yhdistynyt kuningaskunta 1, -pintasiima-alukset: Espanja 19, Ranska 13, Portugali 8, -siimalla pyytävät alukset: Ranska 25 bruttorekisteritonnia (brt) kuukausittaisena keskiarvona. Jos näiden jäsenvaltion lisenssihakemukset eivät täytä pöytäkirjassa vahvistettuja kalastusmahdollisuuksia kokonaan, komissio voi ottaa huomioon minkä tahansa muun jäsenvaltion lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti. [4] [4] Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... Neuvoston puolesta Puheenjohtaja PÖYTÄKIRJA EUROOPAN YHTEISÖN JA MAURITIUKSEN HALLITUKSEN VÄLISESSÄ MAURITIUKSEN VESIALUEILLA HARJOITETTAVAA KALASTUSTA KOSKEVASSA SOPIMUKSESSA MÄÄRÄTTYJEN KALASTUSMAHDOLLISUUKSIEN JA TALOUDELLISEN KORVAUKSEN MÄÄRITTÄMISESTÄ 3 PÄIVÄN JOULUKUUTA 1999 JA 2 PÄIVÄN JOULUKUUTA 2002 VÄLISEKSI AJAKSI 1 artikla Jaetaan kalastussopimuksen 2 artiklan mukaisesti seuraavat kalastusmahdollisuudet kolmeksi vuodeksi 3 päivästä joulukuuta 1999 alkaen: -nuottaa käyttävät tonnikala-alukset: lisenssit 43 alukselle, -pintasiima-alukset: lisenssit 40 alukselle, -siimalla pyytävät alukset: lisenssit 25 brt:lle kuukausittaisena keskiarvona. 2 artikla 1. Sopimuksen 6 artiklassa tarkoitettu taloudellinen korvaus edellä mainitulta ajanjaksolta vahvistetaan 206 250 euroksi vuotta kohta. 2. Tämä summa kattaa 5 500 tonnin suuruiset saaliit vuodessa Mauritiuksen vesillä. Jos yhteisön alusten vuotuiset saaliit ylittävät tämän määrän Mauritiuksen vesillä, edellä mainittua korvausta lisätään 50 eurolla jokaista pyydettyä lisätonnia kohti. 3. Tämän korvauksen käytöstä päättäminen kuuluu yksinomaan Mauritiuksen toimivaltaan. 4. Tämä taloudellinen korvaus maksetaan Mauritiuksen hallituksen osoittamalle tilille valtionkassan hyväksi. 3 artikla Yhteisö osallistuu lisäksi pöytäkirjan voimassaolon ajan seuraavien toimenpiteiden rahoitukseen 618 750 eurolla seuraavan erittelyn mukaisesti: (1) 543 750 euroa tieteellisiin ja teknisiin ohjelmiin, joilla edistetään Mauritiuksen kalastusvyöhykkeellä tietoisuutta kalataloudesta ja kalavaroista sekä kalatalouden hallintoa ja kalavarojen hoitoa, sekä asianmukaisen seuranta- ja valvontajärjestelmän täytäntöönpanoon, alusten seurantajärjestelmään perustuva sähköinen kalastuksen hallinnon tietojärjestelmä mukaan luettuna. (2) 75 000 euroa apurahoihin ja harjoittelujaksoihin kalastukseen liittyvillä tieteellisillä, teknisillä ja taloudellisilla aloilla. Tästä määrästä 25 000 euroa voidaan käyttää kalastuksesta vastaavien Mauritiuksen viranomaisten pyynnöstä kattamaan kustannukset, joita aiheutuu kalastukseen liittyviin kansainvälisiin kokouksiin osallistumisesta. (3) Mauritiuksen kalastuksesta vastaava ministeriö toimittaa Euroopan komission Mauritiuksessa olevalle lähetystölle viimeistään kolme kuukautta pöytäkirjan vuosipäivän jälkeen vuosikertomuksen toimenpiteiden täytäntöönpanosta ja saavutetuista tuloksista. Komissio pidättää itsellään oikeuden pyytää Mauritiuksen kalastuksesta vastaavalta ministeriöltä näitä tuloksia koskevia lisätietoja ja tarkastella uudestaan kyseisiä maksuja näiden toimenpiteiden tosiasiallisen täytäntöönpanon mukaan. (4) Kaikki mainitut määrät maksetaan Mauritiuksen hallituksen osoittamalle tilille valtionkassan hyväksi. 4 artikla Jos yhteisö jättää maksamatta 2 ja 3 artiklassa määrättyjä maksuja, kalastussopimuksen soveltaminen voidaan keskeyttää. 5 artikla Kumotaan Euroopan yhteisön ja Mauritiuksen hallituksen välillä Mauritiuksen vesialueilla harjoitettavasta kalastuksesta tehdyn sopimuksen liite ja korvataan se tämän pöytäkirjan liitteellä. 6 artikla Tämä pöytäkirja tulee liitteineen voimaan päivänä, jona se allekirjoitetaan. Sitä sovelletaan 3 päivästä joulukuuta 1999. LIITE YHTEISÖN ALUSTEN KALASTUSTA MAURITIUKSEN VESILLÄ KOSKEVAT EDELLYTYKSET 1. LISENSSIHAKEMUKSIA JA LISENSSIN MYÖNTÄMISTÄ KOSKEVAT MUODOLLISUUDET Yhteisön alusten kalastuksen Mauritiuksen vesillä mahdollistavien lisenssien hakemiseen ja myöntämiseen sovelletaan seuraavaa menettelyä: a) Euroopan yhteisöjen komissio esittää komission Mauritiuksessa olevan edustajan välityksellä Mauritiuksen viranomaisille varustamon tekemän hakemuksen jokaisesta aluksesta, jolla halutaan harjoittaa kalastustoimintaa tämän sopimuksen mukaisesti, vähintään kaksikymmentä päivää ennen voimassaolokauden toivottua alkamispäivää. Hakemus on tehtävä Mauritiuksen tätä tarkoitusta varten laatimilla lomakkeilla lisäyksenä 1 olevan mallin mukaisesti. b) Lisenssit myönnetään nimettyjä aluksia kohti varustamoille. Euroopan yhteisöjen komission pyynnöstä voidaan jollekin alukselle myönnetty lisenssi korvata, ja ylivoimaisen esteen sattuessa korvataan, toiselle yhteisön alukselle myönnetyllä lisenssillä. c) Mauritiuksen viranomaiset toimittavat lisenssin Euroopan yhteisöjen komission Mauritiuksessa olevalle edustajalle. d) Lisenssi on aina säilytettävä aluksella. Saatuaan Euroopan yhteisöjen komissiolta ilmoituksen ennakkomaksun suorittamisesta Mauritiuksen viranomaiset lisäävät kyseisen aluksen luetteloon kalastukseen oikeutetuista aluksista, joka lähetetään Mauritiuksen kalastuksen valvontaviranomaisille. Ennen lisenssin saapumista siitä voidaan vastaanottaa telefaksin välityksellä kopio, joka on säilytettävä aluksella ja jonka nojalla alus saa kalastaa lisenssin alkuperäiskappaleen saapumiseen asti. e) Mauritiuksen viranomaisten on ennen pöytäkirjan voimaantuloa annettava tiedoksi lisenssien maksamista koskevat järjestelyt, erityisesti yksityiskohtaiset tiedot pankkitilistä ja käytettävästä valuutasta. 2. LISENSSIEN VOIMASSAOLO JA MAKSUT 1) Ennakkomaksut Nuottaa käyttävien tonnikala-alusten ja pintasiima-alusten lisenssit ovat voimassa yhden vuoden ajan. Ne voidaan uusia. Lisenssimaksu on 25 euroa tonnilta Mauritiuksen vesillä pyydettyä saalista. Nuottaa käyttävien tonnikala-alusten lisenssit myönnetään sen jälkeen, kun jokaisesta nuottaa käyttävästä tonnikala-aluksesta on vuosittain maksettu ennakkoon 1 750 euroa; summa vastaa 70 tonnin vuotuisista Mauritiuksen vesiltä pyydetyistä saaliista maksettavaa maksua. Pintasiima-alusten lisenssit myönnetään sen jälkeen, kun Mauritiukselle on vuosittain maksettu ennakkoon 1 375 euroa yli 150 brt:n pintasiima-aluksista ja 1 000 euroa enintään 150 brt:n pintasiima-aluksista. Nämä summat vastaavat 55 tonnin ja 40 tonnin vuotuisista Mauritiuksen vesillä pyydetyistä saaliista maksettavia maksuja. Siimalla pyytävien alusten lisenssit ovat voimassa kolme, kuusi tai kaksitoista kuukautta. Maksut vahvistetaan suhteessa brt:iin seuraavasti: 80 euroa vuodessa brt:lta ajan mukaan suhteellisesti. 2) Lopullinen tilitys Nuottaa käyttävien tonnikala-alusten ja pintasiima-alusten osalta Euroopan yhteisöjen komissio tekee lopullisen tilityksen kalastusvuoden maksuista jokaisen kalenterivuoden lopussa varustamojen jättämien saalisilmoitusten perusteella; jonkin pyyntitilastoja varmentavan tieteellisen laitoksen, kuten ORSTOM:n (Office of Overseas Scientific and technical research), IEO:n (Spanish Oceanographic Institute), IPIMAR:n (Instituto Nacional das Pescas e do Mar) tai minkä tahansa Intian valtamerellä toimivan kansainvälisen kalastusorganisaation, jonka Mauritiuksen viranomaiset ovat nimenneet, on täytynyt varmistaa nämä saalisilmoitukset. Tilitys toimitetaan samanaikaisesti Mauritiuksen viranomaisille ja varustamoille. Varustamojen on täytettävä taloudelliset velvoitteensa 30 päivän kuluessa tilityksen saamisesta. Jos tosiasiallisista kalastustoimista veloitettava määrä on pienempi kuin ennakkomaksu, varustamolle ei makseta takaisin vastaavaa ylimääräistä osuutta. 3. SAALISILMOITUKSET Alusten, joilla on lupa kalastaa Mauritiuksen vesillä sopimuksen mukaisesti, on toimitettava saalisilmoitukset Mauritiuksen viranomaisille sekä jäljennös ilmoituksesta Euroopan komission Mauritiuksen lähetystölle seuraavaa menettelyä noudattaen: Nuottaa käyttävien tonnikala-alusten on täytettävä lisäyksessä 2 olevan mallin mukainen kalastuslomake. Pintasiima-alusten on täytettävä lisäyksessä 3 olevan mallin mukainen kalastuslomake. Siimalla pyytävien alusten on täytettävä lisäyksessä 4 olevan mallin mukainen kalastuslomake. Lomakkeet on täytettävä selkeästi, ja niiden on oltava aluksen päällikön allekirjoittamia. Kaikkien lisenssin saaneiden alusten on täytettävä lomakkeet myös siinä tapauksessa, että ne eivät ole kalastaneet. Lomakkeet on toimitettava Mauritiuksen viranomaisille viimeistään 45 päivän kuluttua kalastusjakson päättymisestä. 4. TARKKAILIJAT Kaikkien yli 50 brt:n alusten on Mauritiuksen viranomaisten pyynnöstä otettava alukselle näiden viranomaisten nimeämä tarkkailija Mauritiuksen vesillä saatujen saaliiden tarkastamiseksi. Tarkkailijoita varten on tehtävä kaikki mahdolliset järjestelyt, jotta he voivat täyttää tehtävänsä, pääsy tiloihin ja mahdollisuus tutustua asiakirjoihin mukaan luettuina. Tarkkailija ei saa olla paikalla kauempaa kuin tehtävien täyttäminen vaatii. Tarkkailijoille on järjestettävä asianmukainen ruokailu ja majoitus aluksella oleskelunsa aikana. Jos alus poistuu Mauritiuksen vesiltä Mauritiuksen nimeämä tarkkailija mukanaan, kaikki mahdolliset toimet on tehtävä sen varmistamiseksi, että tarkkailija voi palata mahdollisimman nopeasti Mauritiukseen varustamon kustannuksella. 5. RADIOYHTEYDET Yli 50 brt:n alusten on ilmoitettava Mauritiuksen vesille tullessaan ja niiltä poistuessaan sekä kolmen päivän välein Mauritiuksen vesillä kalastaessaan sijaintinsa ja aluksella pidettyjen saaliiden määrä radiolla (radioaseman nimi, radiokutsutunnus ja -taajuus ilmoitetaan lisenssissä), telefaksilla (nro 230-208-1929) tai sähköpostilla (fish@intnet.mu). 6. KALASTUSVYÖHYKKEET Nuottaa käyttävät tonnikala-alukset ja pintasiima-alukset voivat kalastaa Mauritiuksen vesillä, lukuun ottamatta 12 merimailia perusviivoista sijaitsevia vesiä. Siimalla pyytävät alukset saavat kalastaa ainoastaan perinteisillä pyyntipaikoillaan eli Soudanin matalikolla ja Itä-Soudanin matalikolla. 7. TARJONTA TONNIKALASÄILYKETEOLLISUUDELLE Tonnikalaa pyytävien yhteisön alusten on pyrittävä myymään osa saalistaan Mauritiuksen tonnikalasäilyketeollisuudelle hinnalla, jonka yhteisön varustamot ja Mauritiuksen tonnikalasäilyketeollisuus ovat yhteisesti vahvistaneet. 8. MENETTELY ALUKSEN PYSÄYTTÄMISEN YHTEYDESSÄ 1) Tietojen toimittaminen Kalastuksesta vastaava Mauritiuksen viranomainen ilmoittaa 48 tunnin kuluessa lähetystölle ja lippujäsenvaltiolle jokaisesta kalastussopimuksen mukaisesti kalastavien yhteisön kalastusalusten pysäyttämisestä Mauritiuksen kalastusvyöhykkeellä sekä toimittaa lyhyen selvityksen pysäyttämiseen johtaneista olosuhteista ja syistä. Lähetystölle ja lippujäsenvaltiolle on myös tiedotettava aloitetuista menettelyistä ja toteutetuista seuraamuksista. 2) Pysäyttämisen selvittäminen Kalastusta koskevan lainsäädännön mukaisesti rikkomiset on mahdollista sovittaa: a) joko sovittelumenettelyllä, jolloin sakon suuruus määrätään Mauritiuksen lainsäädännössä säädetyn vähimmäis- ja enimmäismäärän rajoissa; b) tai oikeuskäsittelyllä Mauritiuksen lainsäädännön mukaisesti siinä tapauksessa, että asiaa ei ole pystytty ratkaisemaan sovittelumenettelyn avulla. 3) Alus päästetään lähtemään ja se saa miehistöineen poistua satamasta, kun: a) sovittelumenettelyssä määrätyn velvoitteen täyttäminen on näytetty toteen esittämällä kuitti tilityksestä, tai b) on esitetty todistus pankkitakauksen jättämisestä oikeuskäsittelyn päättymistä odotettaessa. Lisäys 1 ULKOMAISTA KALASTUSALUSTA KOSKEVA LISENSSIHAKEMUS Hakijan nimi: ............................................................................................................................ ...... ...... ...... ... Hakijan osoite: .......................................................................................................................... ...... ...... .......... Aluksen rahtaajan nimi ja osoite, jos eri kuin edellä: ...... ...... ...... ...... ...... ...... ...... ...... ...... ...... ...... ... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ....... Mauritiuksessa olevan edustajan nimi ja osoite (jos tällainen edustaja on): ...... ...... ............ ...... ...... ...... ...... ...... ...... ...... ............................................................................... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ............. ...... ... Aluksen nimi: ...................................................................................................................... ...... ...... ...... ...... ... Aluksen tyyppi: ................................................................................................................... ...... ...... ...... ...... ... Maa, johon alus on rekisteröity: .......................................................................................... ...... ...... ...... ...... ... Satama ja rekisterinumero: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ........ Kalastusaluksen ulkoinen tunnus: ...................................................................................... ...... ...... ...... .......... Radiokutsutunnus ja -taajuus: .... ...... ...... ...... ...... ...... ...... ...... ...... ...... ...... ...... ...... ...... ...... ...... ............. ...... ...... ...... .......... Aluksen faksinumero: ...................................................................................................... ...... ...... ...... ............ Aluksen pituus: ............................................................................................................... ...... ...... ...... ............. Aluksen leveys: ................................................................................................................. ...... ...... ...... ........... Koneen tyyppi ja koneteho: ............................................................................................................................................. ...... ...... ...... .......... Aluksen bruttovetoisuus: ..................................................................................................... ...... ...... ...... ......... Aluksen nettovetoisuus: ....................................................................................................... ...... ...... ...... ........ Miehistön vähimmäismäärä: ................................................................................................ ...... ...... ...... ........ Harjoitetun kalastuksen laji: ............................................................................................................................................... ...... ...... ...... ........ Ehdotetut kalalajit: ................................................................................................................. ...... ...... ...... ....... Lisenssille haettu voimassaoloaika: ....................................................................................... ...... ...... ...... ....... Vakuutan, että edellä olevat tiedot ovat oikeita. Päivämäärä: ...... ...... ...... ...... ...... Allekirjoitus:... ...... ...... ...... ...... ... >TAULUKON PAIKKA> LISÄYS 3: PINTASIIMA-ALUSTEN SAALISILMOITUS Aluksen nimi: ________________ Päällikön nimi: ____________________ Siiman laskupäivä: ____/____/____ Matkan aloituspäivä: _____/_____/_____/ klo: _______ Matkan numero: _____________ Siiman laskukerran numero: _________________ >TAULUKON PAIKKA> * VDK ** pään kanssa, kidukset poistettu Käytetty painotyyppi (VAT, VDK, KOKONAINEN) tarkennetaan, jos se poikkeaa edellä määritellyistä painoista. >TAULUKON PAIKKA> Lisäys 4 Siimalla pyytävät alukset Kuukau-si // Vuosi // Aluksen nimi: ........................................................... Koneteho: ...................................................... Kalastusmenetelmä: .................................... Lippuvaltio: ........................................................................ Bruttovetoisuus: ...................................................... Purkamissatama :... ...... ...... ...... ........... >TAULUKON PAIKKA> RAHOITUSSELVITYS 1. Toimenpiteen nimi: EY:n ja Mauritiuksen välisessä kalastussopimuksessa määrättyjen kalastusmahdollisuuksien ja taloudellisen korvauksen määrittämistä koskeva uusi pöytäkirja 2. Budjettikohta: B7-8000 3. Oikeusperusta: perustamissopimuksen 37 artikla yhdessä sen 300 artiklan 2 kohdan ja 3 kohdan ensimmäisen alakohdan kanssa EY:n ja Mauritiuksen sopimus (EYVL L 159, 10.6.1989) 4. Toimenpiteen kuvaus 4.1 Toimenpiteen yleistavoite: Pöytäkirja ja liite kolmen vuoden ajanjaksolle 4.2 Toimenpiteen kesto ja sen uusimista koskevat yksityiskohtaiset säännöt Voimassaolo: 3.12.1999-2.12.2002 Uusimista koskevista yksityiskohtaisista säännöistä neuvotellaan ennen pöytäkirjan voimassaolon päättymistä 5. Menojen ja tulojen luokitus 5.1 Pakolliset menot 5.2 Jaksotetut määrärahat 5.3 Oletettu tulolaji 6. Meno-/tulolaji -Muu: taloudellinen korvaus yhteisön ulkopuoliselle maalle sen myöntämistä ja pöytäkirjaan kirjatuista kalastusmahdollisuuksista 7. Rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Ks. pöytäkirjan liite 7.2 Kustannusten jakautuminen eri tekijöiden kesken nykyisinä euroina >TAULUKON PAIKKA> 7.3 Maksusitoumusmäärärahojen ja maksumäärärahojen aikataulu milj. euroa >TAULUKON PAIKKA> 8. Petostenvastaiset Toimenpiteet Koska komissio myöntää taloudellisen korvauksen suorana vastineena tarjotuista kalastusmahdollisuuksista, yhteisön ulkopuolinen maa saa käyttää korvauksen haluamallaan tavalla. Poikkeuksena tähän sääntöön ovat tieteellisten ohjelmien kaltaiset ohjelmat, joiden osalta Mauritiuksen on uuden pöytäkirjan määräysten mukaisesti toimitettava komissiolle vuosittain kertomukset tällaisten ohjelmien täytäntöönpanosta ja saavutetuista tuloksista. Lisäksi komissio pidättää itsellään tällaisten ohjelmien osalta oikeuden pyytää lisätietoja saavutetuista tuloksista ja tarkastella maksuja uudelleen näiden toimenpiteiden tosiasiallisen täytäntöönpanon mukaan. Lisäksi niiden jäsenvaltioiden, joiden alukset toimivat tämän sopimuksen nojalla, on vahvistettava komissiolle alusten vetoisuustodistuksiin merkittyjen tietojen oikeellisuus, jotta lisenssimaksut voidaan laskea varmoin perustein. Tätä silmällä pitäen sopimuksessa määrätään, että yhteisön alusten on tehtävä saalisilmoitus. 9. Kustannustehokkuusanalyysi Jokaisen pyydetyn tonnikalatonnin yksikkökustannukset ovat 75 euroa yhteisölle ja 25 euroa varustamoille (aikaisemmassa pöytäkirjassa yksikkökustannukset olivat 80 euroa yhteisölle ja 20 euroa varustamoille). Tonnikalan keskimääräinen kaupallinen arvo on yli 1 000 euroa tonnilta. Koska tonnikala on laajasti vaeltava laji, tonnikalanpyynnille on ominaista, että tietyn vyöhykkeen todelliset saaliit voivat vaihdella kalastusvuodesta toiseen. Yhteisön alusten saaliita yhteisön ulkopuolisen maan vesillä ei siksi voi ennakoida. Tämän vuoksi määrätään, kuten muissakin tonnikalanpyyntiä koskevissa sopimuksissa, että yhteisö maksaa arvioiduista saalismääristä ("viitesaalismäärä") riippuvan kiinteän summan, joka lasketaan aikaisempien vuosien saalismäärien keskiarvosta siten, että tulosta tarvittaessa tarkistetaan kalastamaan oikeutettujen alusten lukumäärän mukaan. Jos arvioitu taso ylitetään, suoritetaan lisämaksu. Päinvastaisessa tapauksessa yhteisön ulkopuolinen maa saa pitää maksun. Neuvosto on antanut AKT-maiden kanssa tehtäviä kalastussopimuksia varten neuvotteluohjeet, joissa korostetaan yhteisön ja kyseisten maiden välisten kalastussuhteiden luomisen ja ylläpitämisen merkitystä yhteisölle. Mauritiuksen tapauksessa Euroopan yhteisön varustamojen vuosiksi 1996-1999 tehdyn pöytäkirjan voimassaoloaikana tosiasiallisesti käyttämien lisenssien määrä vastasi jäljempänä olevassa taulukossa ilmoitettuja määriä. Lisäksi pöytäkirjan voimassaoloaikana kirjatut keskimääräiset saaliit jäivät huomattavasti alle 7 500 tonnin viitesaalismäärän, mikä tekee perustelluksi viitesaalismäärän alentamisen 5 500 tonniin vuodessa. >TAULUKON PAIKKA> (*) brt: bruttorekisteritonni Yhteisö uusi pöytäkirjan sillä edellytyksellä, että Mauritius myöntää huomattavan osuuden taloudellisesta korvauksesta paikallisen kalastusalan kehittämiseen tähtääviin kohdennettuihin toimiin. Taloudellisen korvauksen 1 237 500 euron kokonaismäärästä 50 prosenttia osoitetaan varta vasten kalastuksen kehittämiseen tähtääviin kohdennettuihin toimenpiteisiin (tieteellinen tutkimus, merivalvonta, koulutus jne.). Aikaisemmassa pöytäkirjassa vastaava osuus oli 30 prosenttia. Varustamojen lisenssien saamiseksi maksamia ennakkomaksuja on korotettu kaikkien alusluokkien osalta: nuottaa käyttävien tonnikala-alusten osalta ennakkomaksu korotettiin 1000 eurosta 1750 euroon; pintasiima-alusten osalta maksu korotettiin 500 eurosta 1000 euroon alle 150 brt:n aluksista ja 1375 euroon yli 150 brt:n aluksista; siimalla pyytävien alusten osalta maksu korotettiin 60 eurosta brt:a kohtia 80 euroon brt:a kohti vuodessa ajan mukaan suhteellisesti maksettuna. Tämän korotuksen tarkoituksena on lisätä varustamojen osuutta sopimuksen kokonaiskustannuksista. Sopimuksesta EY:n talousarvioon vuosittain aiheutuvat kustannukset vähenevät 29 prosenttia edelliseen pöytäkirjaan verrattuna, kun taas varustamojen osuus kasvaa keskimäärin 100 prosenttia. Sopimuksesta aiheutuu selvää hyötyä: saaliiden arvo on huomattavasti suurempi kuin pöytäkirjasta aiheutuvat kustannukset. Yhteisön alusten saamien saaliiden suoran kaupallisen arvon lisäksi sopimus on hyödyllinen seuraavilta osin: -taattu työllisyys kalastusaluksilla, -kerrannaisvaikutus työllisyyteen satamissa, huutokaupoissa, jalostustehtaissa, telakoilla, palvelualalla jne., -nämä työllisyysmahdollisuudet saadaan alueilla, joilla ei ole tarjolla vaihtoehtoja, -vaikutus kalantarjontaan yhteisössä. On selvää, että näiden etujen lisäksi meidän on otettava huomioon suhteidemme merkitys Mauritiuksen kanssa kalastusalalla sekä poliittiset suhteet ylipäätänsä. 10. Hallintomenot (talousarvion a osa) Ei vaikutuksia hallintomenoihin.